Rusia vrea să interzică YouTube şi Facebook. Platformele sunt acuzate de cenzură.
Rusia acuză YouTube, Facebook şi Twitter de cenzură. Publicaţiile afiliate statului rus sunt marcate corespunzător pe aceste platforme. Legea trebuie să fie aprobată de parlamentari pentru a fi semnată de Putin.
În Parlamentul rus a fost înaintat un proiect de lege pentru interzicerea YouTube, Facebook şi Twitter, pe motiv că acestea cenzurează publicaţiile media de stat, relatează The Moscow Times.Procuratura generală şi Ministerul de Externe ar urma să identifice platformele străine care încalcă drepturile ruşilor. Ulterior, Roskomnadzor (serviciul federar de supraveghere a comunicaţiilor, tehnologiei informaţiei şi mass media) ar putea să interzică parţial sau total acele platforme.Cele trei mari platforme sunt acuzate că cenzurează conturile unor publicaţii precum RT, RIA Novosti sau Crimea 24 încă din luna aprilie. În vară, Facebook şi Twitter au început să evidenţieze aceste publicaţii ca fiind afiliate statului rus, mutare pe care YouTube o făcuse deja.Până ca legea să fie semnată de Vladimir Putin, aceasta trebuie să fie aprobată de parlamentari.